ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660007708
ขอให้แก้ไขปัญหาการจอดรถกีดขวางการจราจรของกลุ่มลูกค้าที่มาซื้ออาหาร บริเวณช่วงไหล่ทางของทางหลวงสะพานสูง แขวงบางชัน เขตคลองสามวา กรุงเทพมหานคร จุดสังเกต จะอยู่ติดกับโรงเรียนวัดคู้บอน และอยู่หน้าห้างสรรพสินค้าบิ๊กซีสาขาย่อยหน้าหมู่บ้านชื่อโกลเด้นแลนด์ เนื่องจากผู้ร้องแจ้งว่า บริเวณทางเลียบมอเตอร์เวย์ของทางด่วนกาญจนาภิเษก หน้าห้างสรรพสินค้าบิ๊กซีสาขาย่อยฯ จะมีถนนลักษณะเป็นเนินดิน และมีการตั้งเพิงจำหน่ายสินค้าจำนวน 2 ร้าน คือร้านจำหน่ายผลไม้และร้านจำหน่ายปลาเผา จำหน่ายเป็นประจำทุกวัน และยังมีรถเข็นจำหน่ายอาหารอื่นๆ มาจอดเป็นครั้งคราว ทำให้มีลูกค้ามาจอดรถเพื่อซื้ออาหารบริเวณช่วงไหล่ทาง บริเวณดังกล่าวจะอยู่ตรงช่วงคอสะพานและเป็นช่วงโค้ง เมื่อผู้ใช้เส้นทางจะเลี้ยวบริเวณดังกล่าวทำให้เกือบชนรถที่จอดซื้อของอยู่ เนื่องจากมองไม่เห็นเพราะเป็นช่วงคอสะพานพอดี อีกทั้งช่วงคอสะพานจะมีซอยเข้าบ้านคน เมื่อรถออกมาจากซอย อาทิ รถจักรยานยนต์ จะมองไม่เห็นรถที่จอดทำให้เกือบชนกับรถที่จอดซื้อของ ซึ่งการจอดรถของผู้มาซื้ออาหารนั้นจะกีดขวางการจราจรของผู้ที่สัญจรผ่าน เนื่องจากในพื้นที่เป็นเขตชุมชนและอยู่ใกล้โรงเรียน ไม่ควรมีรถมาจอดช่วงไหล่ทาง เนื่องจาก จะทำให้การจราจรติดขัดเพิ่มขึ้น ปกติช่วงโรงเรียนเลิกจะมีรถผู้ปกครองมารับบุตรหลานทำให้รถหนาแน่นอยู่แล้ว เมื่อมีรถจอดซื้อของช่วงไหล่ทางทำให้ผู้ร้องไม่สามารถหลบหลีกรถเข้าไหล่ทางได้ อีกทั้งสุ่มเสี่ยงให้เกิดอุบัติเหตุต่อผู้ใช้เส้นทาง ผู้ร้องแจ้งว่า ก่อนหน้านี้จุดดังกล่าวไม่มีเพิงจำหน่ายอาหาร โดยมีเพิงร้านผลไม้มาจำหน่ายก่อน ตามด้วยเพิงจำหน่ายปลาเผาและตามด้วยรถเข็นอื่นๆ เบื้องต้นพบเห็นมาประมาณ 1 ปีแล้ว ผู้ร้องเคยเกือบชนรถจักรยานยนต์ 2 ครั้งจากกรณีดังกล่าว เคยแจ้งเรื่องไปยังกรมทางหลวงประมาณ 2 สัปดาห์ที่ผ่านมา (ต้นเดือนกุมภาพันธ์ 2566) ซึ่งทางหน่วยงานมีการแจ้งว่าจะดำเนินการ แต่ปัจจุบัน วันที่ 24 กุมภาพันธ์ 2566 ยังประสบปัญหาเช่นเดิม โดยล่าสุดในวันเดียวกันประมาณช่วง 13.00 น. ยังพบเห็นมีรถจอดซื้อสินค้าบริเวณไหล่ทางดังกล่าวอยู่ ผู้ร้องประสงค์ให้หน่วยงานที่เกี่ยวข้องแก้ไขปัญหาการจอดรถกีดขวางการจราจรของกลุ่มลูกค้าที่มาซื้ออาหาร โดยให้นำเพิงจำหน่ายอาหารดังกล่าวออกจากพื้นที่และให้ไปเช่าพื้นที่อื่นในการจำหน่ายอาหาร และไม่ให้มีรถเข็นจำหน่ายอาหารมาจอดบริเวณดังกล่าว เพื่อเป็นการบรรเทาความเดือดร้อนและลดอัตราการเกิดอุบัติเหตุในพื้นที่ต่อไป 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata